b'\n_START_ARTICLE_\nELF Cup\n_START_PARAGRAPH_\nELF Cup oli jalkapallon maajoukkueturnaus, joka j\xc3\xa4rjestettiin vuoden 2006 marraskuussa Pohjois-Kyproksella. Turnauksen j\xc3\xa4rjesti Pohjois-Kyproksen jalkapalloliitto KTFF.      _NEWLINE_Turnaukseen osallistuneista maajoukkueista suurin osa, mukaan lukien is\xc3\xa4nt\xc3\xa4joukkue Pohjois-Kypros, eiv\xc3\xa4t olleet kansainv\xc3\xa4lisen jalkapalloliiton FIFAn tai sen maanosaliittojen j\xc3\xa4seni\xc3\xa4. Turnaus tarjoasi niille harvinaisen tilaisuuden pelata maaotteluita muita maita vastaan._NEWLINE_Alun perin Pohjois-Kyproksen piti j\xc3\xa4rjest\xc3\xa4\xc3\xa4 NF-Board-liiton joka toinen vuosi j\xc3\xa4rjestt\xc3\xa4v\xc3\xa4ksi kaavaillun ensimm\xc3\xa4isen vastaavalla tavalla ei-FIFAn tunnustamille maajoukkueille tarkoitetun VIVA World Cup -turnauksen, mutta kiistojen vuoksi turnaus p\xc3\xa4\xc3\xa4tettiin sittemmin j\xc3\xa4rjest\xc3\xa4\xc3\xa4 Oksitaniassa. NF-Board ilmoitti erimielisyyden syyksi Pohjois-Kyproksen haluttomuutta ottaa turnaukseen mukaan tiettyj\xc3\xa4 joukkueita, kun taas Pohjois-Kypros ilmoitti syyksi taloudelliset erimielisyydet. Sn vuoksi ELF Cup ja VIVA World Cup j\xc3\xa4rjestettiin samaan aikaan marraskuussa. KTFF lupasi maksaa osallistuvien joukkueiden matkakustannukset, mik\xc3\xa4 houkutteli monia NF-Boardin j\xc3\xa4senliittoja valitsemaan ELF Cupin alkuper\xc3\xa4isen VIVA World Cupin sijaan._NEWLINE_Turnaus pelattiin nelj\xc3\xa4ll\xc3\xa4 stadionilla kansainv\xc3\xa4lisesti tunnustamattomassa Pohjois-Kyproksen turkkilaisessa tasavallassa. Turnaukseen osallistui kahdeksan joukkuetta, joista kolme FIFAn ja Aasian maanosaliiton AFC:n j\xc3\xa4seni\xc3\xa4.'